Korset var et meget benyttet symbol i [[middelalderen]], og farverne rød og hvid går igen flere steder i forskellige kombinationer fra denne tid. Det engelske flag er således en hvid dug med et rødt kors. Ifølge [[professor]] i middelalderhistorie [[Kurt Villads Jensen]] var der stor symbolværdi i farverne rød og hvid, fordi de symboliserede blod og renhed og dermed var knyttet til den bibelske fortælling om [[Jesus]].<ref name=dr>[https://www.dr.dk/historie/danmarkshistorien/det-faldt-jo-nok-ikke-ned-fra-himlen-men-hvad-er-saa-egentlig-historien Det faldt jo nok ikke ned fra himlen - men hvad er så egentlig historien bag Dannebrog? Artikel på dr.dk 23. april 2017.]</ref> På [[Bayeux-tapetet]] fra omkring 1068 fører bagtroppen et rødt flag med et hvidt kors i [[slaget ved Hastings]] i 1066. [[Ioannis Skylitzis Krønike]] fra ''Biblioteca Nacional'' i Madrid viser [[væring]]er fra [[Miklagård]] omkring år 1100 med et rødt flag med et hvidt kors. Kombinationen af rød flagdug med hvidt kors dukker også op en del steder i middelalderen, således i fyrstehuset [[Savoyen]], hos [[Det tysk-romerske Rige|det tysk-romerske rige]] og hos den kristne munkeorden [[Johanniterordenen]], ligesom den samme type flag blev brugt i [[Frankrig]] og af byerne [[Wien]], [[Pisa]] og [[Gdansk]]. Flagets design var dermed velkendt og hyppigt brugt, allerede inden den første dokumenterede brug i Danmark i 1300-tallet.<ref name=dr/><ref>Adriansen, I. (2014). The Danish national flag as a gift from God: A national-religious myth. Kirchliche Zeitgeschichte, 27(2), 277-298.</ref><ref>Jenkins, R. (2007). Inarticulate speech of the heart: Nation, Flag and Emotion in Denmark. Flag, Nation and Symbolism in Europe and America, 115-135.</ref>
Historie